شەفەق نیوز/ سەرچەوەیگ ئەمنی وەرپرس، ئمڕوو شەممە،
خەوەردا لە کوشیان چوار کەس وە رووداو هاتووچو دڵتەزنیگ لەبان ری مووسڵ – دهۆک.
سەرچەوەگە ئەرا ئاژانس شەفەق نیوز وت: چوار گەنج لە
مەوقەی گلەوخواردنیان لە سەیرانگەیل دهۆک لەبان ئەو ریە مردن.
وەگورەی سەرچەوەگە، رووداوەگە لەوەر تونیگ شیتانە لە
رانستن ماشینەگە بویە، تا داگە پایەی کەهرەبایگ لەبان ریەگە، و دوو گەنج وەکوتپڕ  مردن، و دوان زنی بوین ولێ لەوەر ئەو زەخمەیل
سەختیانە، ئەوانیش گیانیان لەدەس دان.
هەرلیوا، ماشینەگە لە دویای رووداوەگە وەکوتپڕ ئاگر چگە
لی، و کەسیگ توانای کپەوکردنی نەیاشت تا ماشینەگە هویردەو بوی.
